Program Unicef „Škola priateľská k deťom“

V školskom roku 2022/2023 bola naša škola opäť súčasťou programu Unicef „Škola priateľská k deťom“, ktorý sa tento rok venoval duševnému zdraviu. V rámci programu bola dňa 28. marca 2023 zrealizovaná pracovníkom Unicef vzdelávacia aktivita s názvom „Duševné zdravie ako súčasť humanitárnej pomoci“. Zúčastnilo sa jej 66 žiakov. Súčasťou programu bola aj humanitárna zbierka „Modrý gombík“. Nakoľko sme splnili všetky podmienky programu, v júni 2023 škola získala certifikát (titul) „Škola priateľská k deťom 2022/2023“.

Koordinátor programu – PaedDr. Bc. Vladimíra Beľaková